open-index/open-wikipedia-markdown huggingface dataset:
Dekplant

duimnael|250px|Die dekplant *Vinca major*.
’n **Dekplant** is enige plant wat ’n stuk grond bedek; dit word gewoonlik gebruik om die grond teen erosie of droogte te beskerm of die voorkoms van ’n kaal stuk grond te verbeter.

## Ekosisteem 
In ’n ekosisteem is dekplante die laag plante onder die vlak van struike. Die algemeenste dekplante is verskeie soorte gras. Dit word dikwels tussen struike en ander plante gebruik.

In landbou verwys dekplant of dekgewas na enigiets wat op die grond lê en dit teen erosie en onkruid beskerm. In tuinbou kan dit iets wees wat ’n onkruid keer om op die spesifieke plek te groei of wat ’n tuin voller laat lyk.

Van die plante wat as dekplante gebruik word, is:
* Rankplante, met lote wat uitsprei.
* Struike wat laag groei en uitsprei
* Mos of groter, growwer spesies
* Siergras, veral die soort wat laag groei

Dit sluit die volgende bekende plante in:
* Klimoppe
* Lusern
* Klawer
* Kappertjies
* Alikreukel
* Hen-met-kuikens

## Verwysings 
* 15px Hierdie artikel is vertaal uit die Engelse Wikipedia

## Eksterne skakels 
*
Rochester

**Rochester** kan verwys na:

## Australië 
* Rochester, Victoria

## Kanada 
* Rochester, Alberta

## Verenigde Koninkryk 
* Rochester, Kent
* Rochester, Northumberland

## Verenigde State van Amerika 
* Rochester, Illinois
* Rochester, Indiana
* Rochester, Iowa
* Rochester, Kentucky
* Rochester, Massachusetts
* Rochester, Michigan
* Rochester, Minnesota, tweede grootste stad, volgens populasie, met die naam Rochester
* Rochester, Nevada
* Rochester, New Hampshire
* Rochester, New York, die grootste stad, volgens populasie, met die naam Rochester
* Rochester, Ulster County, New York
* Rochester, Ohio
* Rochester, Pennsilvanië
* Rochester, Texas
* Rochester, Vermont
* Rochester, Washington
* Rochester, Wisconsin
Chevrolet Impala

duimnael|regs|285px|2014 Chevrolet Impala
Die **Chevrolet Impala** is 'n volgrootte motor (boonste mediumgrootte 2000-2007) wat gebou word deur die Chevrolet-afdeling van General Motors in modeljare 1958-1985, 1994-1996 en 2000 tot op hede. Die naam is afgelei van die Suid-Afrikaanse wildsbok en het Chevrolet se duurste passasiersmodel geword teen 1965. Dit is een van die besverkopermotors in die Verenigde State van Amerika, wat meeding teen die Ford Galaxie 500 en die Plymouth Fury, waar volgrootte modelle die mark oorheers.

Die **Impala** is lank gekenmerk deur sy simmetriese driedubbele agterligte. Die Caprice is as 'n toplyn Impala Sportsedan vir die 1965 modeljaar vrygestel, en as 'n aparte reeks bo die Impala geposisioneer in 1966, wat op sy beurt bo die Bel Air en Biscayne gebly het. Die Impala het bly voortbestaan as Chevrolet se gewildste volgrootte model in die middel-1980s. Tussen 1994 en 1996 het Impala herleef as 'n gespierde 5.7 liter-V8-aangedrewe weergawe van die Caprice Classic sedan.

In 2000 is die **Impala** weer vrygestel as 'n hoofstroom voorwieldryfsedan. Teen Februarie 2014 word die Impala nommer een onder bekostigbare groot motors in die *US News & World Report* se ranglys. Teen 2015 word die Impala in die Verenigde State, Kanada, Meksiko en die Midde-Ooste verkoop.

Ed Cole, Chevrolet se hoofingenieur in die laat 1950's, definieer die Impala as 'n "prestigemotor binne die bereik van die gemiddelde Amerikaanse burger."

## Verwysings
Chevrolet Captiva

Die **Chevrolet Captiva** is 'n mediumgrootte SNV wat deur GM Daewoo (nou GM Korea), die Suid-Koreaanse filiaal van General Motors, ontwikkel is en verkoop word onder die Chevrolet-handelsmerk. Die Captiva maak gebruik van die GM Thetaplatform en is afgelei van die Chevrolet S3X-konsepmotor, geopenbaar in 2004. Die Thetaplatform onderlê ook die "Opel Antara", die Captiva se meganiese afgeleide wat ook gebou word deur Daewoo.

Internasionaal is dit verkoop as die "Chevrolet Captiva", maar die Suid-Koreaanse mark se motors was as die **Daewoo Winstorm** gekenteken tot 2011, toe die internasionale naam oral aangeneem is. Die Australiese-spesifikasie model heet die **Holden Captiva**.

## Verwysings
Chevrolet Spark

Die **Chevrolet Spark** is 'n stadsmotor, oorspronklik as die **Daewoo Matiz** ontwerp en gebou, maar tans onder die Chevroletmerk van General Motors geproduseer. Dit is slegs beskikbaar as 'n vyfdeurluikrug. Die eerste geslag Daewoo Matiz is in 1998 deur General Motors se Suid-Koreaanse afdeling GM Korea, voorheen bekend as Daewoo Motors, geloods as plaavervanger vir die Daewoo Tico. 

Nadat General Motors die beheer van Daewoo Motors oorgeneem het in 2002, is die Spark verder bemark onder die Chevrolet-kenteken. Die tweede geslag is in 2005 vrygestel en die derde geslag in 2010.

'n Vol-elektriese weergawe, die **Chevrolet Spark EV**, word in die VSA in uitgesoekte markte in Kalifornië en Oregon bemark sedert Junie 2013.
Holden Monaro

Die **Holden Monaro** (mon-AH-ro) is 'n sportmotor wat geproduseer is deur GM Holden Ltd, die Australiese filiaal van General Motors, tussen 1968 en 1977 en tussen 2001 en 2006. Drie geslagte van die Monaro is gebou.
Daewoo Lanos

Die **Daewoo Lanos** is 'n subkompakte motor wat van 1997-2002 vervaardig is deur die Suid-Koreaanse vervaardiger **Daewoo Motors**. Nadat hy as die "Motor van die Jaar" bekroon is, is produksie onder lisensie voortgesit in verskeie lande wêreldwyd. Dit is ook bemark as die Daewoo Sens, ZAZ Sens en ZAZ Lanos in die Oekraïne, Doninvest Assol en ZAZ Kans in Rusland, FSO Lanos in Pole, of Chevrolet Lanos in die Oekraïne, Rusland en Egipte. 

Dit is ontwerp deur Giorgetto Giugiaro en was aanvanklik beskikbaar in drie bakstyle: driedeur- en vyfdeur-luikrugmotors en 'n vierdeursedan. In 2006 is 'n paneelwaweergawe ook bekendgestel, ontwikkel deur ZAZ in die Oekraïne. Die Daewoo Lanos is ontwerp om die Daewoo Nexia in die Daewooreeks te vervang en is self vervang deur die Daewoo Kalos.

## Verwysings
Holden Premier

duimnael|regs|350px|1970/71 Holden HG Premier
duimnael|regs|350px|1968 Holden HK Premier

Die **Holden Premier** was 'n groot gesinsmotor van die Australiese vervaardiger Holden. Die model was verwant aan die intreevlak Holden Standard – later die "Holden Belmont", en die Special – later die Holden Kingswood, in die reeks van die Australiese merk. 'n Uitstaande kenmerk van die **Premier** was sy vier ronde hoofligte in die sierrooster.

Die Premier was die luuksemodel van die drie, hoewel daar met die derde geslag nog 'n topmodel, die "Holden Brougham", bo-aan bygevoeg is. Die Premier was slegs in sedan- en stasiewavariante beskikbaar. Die model is saam met die ander in die HZ-reeks vervang deur die kleiner Holden Commodore.
Capesterre-Belle-Eau

**Terre-Belle-Eau** is 'n stad in die Franse oorsese gebied en département van Guadeloupe in Klein Antille. Dit is geleë in die suidooste van die Basse-Terre-eiland. Terre-Belle-Eau beslaan 'n oppervlakte van 103,3&nbsp;km² (39,884 vierkante myl). In 1999 het dit 'n bevolking van 19&mnsp;568 gehad. Die stad lê aan die L'Île de Basse-Terre.
Sault Ste. Marie, Michigan

**Sault Ste. Marie** is hawestad en grenspos in die deelstaat Michigan geleë aan die suidelike oewer van die St. Marysrivier. Aan die oorkant van die rivier is die stad Sault Ste. Marie, Ontario. Die sluise tussen die Bowemeer en Huronmeer is hier geleë in die St. Marysrivier tussen die twee stede.

## Geskiedenis 
Alhoewel die Franse reeds hier teenwoordig was in 1618, was Jacques Marquette die eerste persoon wat hier gevestig geraak het in 1668. Die Verenigde State het die gebied in 1820 bekom nadat Generaal Lewis Cass met die plaaslike Indiane onderhandel het.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 457.
Sault Ste. Marie, Ontario

**Sault Ste. Marie** is hawestad en grenspos in die provinsie Ontario, Kanada. Dit is geleë aan die noordelike oewer van die St. Marysrivier. Aan die oorkant van die rivier is die dorp Sault Ste. Marie, Michigan. Die sluise tussen die Bowemeer en Huronmeer is hier geleë in die St. Marysrivier tussen die twee stede.

## Geskiedenis 
Die plek was eers 'n pelshandelspos en het dorpstatus verkry in 1887 en stadstatus in 1912.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 457.
Mazda3

Die **Mazda3** of **Mazda 3** (bekend as die **Mazda Axela** in Japan) is 'n kompakte motorvoertuig in Japan en elders vervaardig deur die Mazda Motorkorporasie.

## Verwysings
Mazda Etude (Suid-Afrika)

Die **Mazda Étude** (bekend as die Mazda Familia in Japan) is 'n kompakte motorvoertuig wat in Japan en elders vervaardig word deur die Mazda Motorkorporasie.

Die BH model is in 1994 op die Japannese plaaslike mark vrygestel met voorwielaandrywing. Produksie van hierdie geslag was van 8 Augustus 1994 tot 18 Junie 1998. Die sedanweergawe is as die **Protégé** in Noord-Amerika verkoop, in sekere Suid-Amerikaanse markte as die **Artis**, en as die **Étude** in Suid-Afrika.

Oorspronklik was daar ook 'n sportiewe koepeestyl-driedeurluikrug (323C/Familia Neo) beskikbaar, maar na swak verkope is dit vervang met 'n meer tradisionele, regop luikrugweergawe, gebaseer op die opgekikkerde Familia-sedan.
Commelinaceae

**Commelinaceae** is ’n familie blomplante. Dit is een van vyf families in die orde Commelinales en verreweg die grootste, met sowat 650 spesies in 40 genera. Verskeie bekende sierplante soos die wandelende jood val in die genera *Commelina* en *Tradescantia*. Dit is inheems aan tropiese klimaatstreke.

## Eienskappe 
duimnael|links|200px|Die kenmerkende ineengerolde blare kan op die agtergrond gesien word.
Die variasie in morfologie, veral wat die blom en groeias betref, is in dié familie besonder groot vir bedeksadige plante. Die blomme hou net kort, gewoonlik ’n dag of minder, en hulle het geen nektar nie.

Die meeste spesies is eenhuisig, wat beteken elke blom het manlike en vroulike organe, of andro-eenhuisig, wat beteken beide eenhuisige en manlike blomme kom aan dieselfde plant voor. Spesies het gewoonlik spesifieke blomseisoene, hoewel omgewingsfaktore dit soms grootliks kan beïnvloed. Verskillende spesies blom ook op verskillende tye van die dag. Blomme is geneig om insekte op allerhande maniere te flous, soos met geel hare wat soos meeldrade lyk of met staminodiums (onvrugbare meeldrade).

Plante in Commelinaceae is gewoonlik meerjarige plante, maar daar is ook eenjarige plante. Hulle het gewoonlik grondwortels, behalwe die genus *Cochliostema*, wat epifiete is. Hulle het afwisselende, sittende blare en geslote blaarskedes. Die blare is nie getand of gelob nie. Hulle is dikwels ineengerol as hulle uitkom en dit is kenmerkend van dié familie.

Die vrugbeginsel is bostandig. Die blomme is dikwels in trosse om ’n sentrale groeias gegroepeer. Hulle bly net ’n paar uur lank oop. Die groeias is omhul deur ’n blaaragtige skutblaar.

## Verwysings 
## Eksterne skakels 
* Commelinaceae , L. Watson en M.J. Dallwitz (vanaf 1992). *The families of flowering plants *: beskrywings, illustrasies en inligting by delta-intkey.com
* NCBI-taksonomieblaaier

* 15px Hierdie artikel is vertaal uit die Engelse Wikipedia
Acanthaceae

***Acanthaceae***, of die **akantfamilie**, is ’n familie blomplante met 250 genera en sowat 2&nbsp;500 spesies. Die meeste is tropiese of subtropiese kruidgewasse, struike of klimoppe wat in Maleisië, Afrika, Brasilië en Sentraal-Amerika voorkom; sommige is epifiete. Net ’n paar spesies kom in gematigde streke voor. Dit word in feitlik enige habitat aangetref, van woude tot kusstreke.

In Suid-Afrika is daar sowat 30 genera en 200 spesies, hoofsaaklik in die somerreënvalstreke.

## Eienskappe 
Plante in die familie het eenvoudige, teenoorstaande blare wat getand of gelob is, sonder steunblare. Die blomme is sigomorf (tweesydig simmetries) en vyftallig, met amper vry kelkblare. ’n Kleurryke skutblaar dra gewoonlik elke blom; in sommige spesies is die skutblaar groot en uitspattig. Die vrug, wat tweehokkig is, bevat min sade. Die sade word uitgeskiet wanneer die vrug oopbars.

’n Spesie wat gewild is in gematigde streke, is die wilderabarber (*Acanthus mollis*), ’n kruidagtige meerjarige plant met groot blare. Die swartoognooi (*Thunbergia alata*) kom van tropiese Afrika tot in KwaZulu-Natal voor en die sakemansplant (*Justicia capensis*) in die Oos-Kaap en Griekwaland-Wes.

## Verwysings 
## Eksterne skakels 
* Commelinaceae  in L. Watson and M.J. Dallwitz (vanaf 1992). ''"The families of flowering plants" : beskrywings, illustrasies en inligting by delta-intkey.com

* 15px Hierdie artikel is vertaal uit die Engelse Wikipedia
Eudikotiel

Die **eudikotiele**, of **Eudicotidae**, is ’n monofiletiese klade blomplante wat die meeste plante omvat wat voorheen onder "tweesaadlobbige plante" (dikotiele) ingedeel is. Die term is in 1991 voorgestel deur die plantkundige James A. Doyle en die paleoplantkundige Carol L. Hotton om klem te lê op die latere evolusionêre splitsing van stuifmeelkorrels met drie kiemopeninge van dié van ander tweesaadlobbige plante.

## Beskrywing 
[duimnael|regs|*[Arabis*-stuifmeelkorrels het drie kiemopeninge.]]
Die term beteken "ware tweesaadlobbige plante", want dit omvat die meeste plante wat voorheen as tweesaadlobbig beskou is. Dit word sedertdien algemeen aanvaar in plantkunde om te verwys na een van die twee grootste klades bedeksadiges (meer as 70% van die bedeksadige spesies). Die ander klade is eensaadlobbige plante (monokotiele). Die oorblywende bedeksadiges word soms "basale bedeksadiges" of "paleodikotiele" genoem, maar dié terme word nog nie algemeen aanvaar nie omdat hulle nie na ’n monofiletiese groep verwys nie.

Die ander naam van die eudikotiele is **trikolpate**, wat verwys na die drie kiemopeninge van die stuifmeelkorrels. In teenstelling daarmee het die meeste ander bedeksadiges, die monokotiele en paleodikotiele, se stuifmeelkorrels net een kiemopening. Die term trikolpate word deur sommige plantkundiges verkies om verwarring te voorkom met die dikotiele, ’n nie-monofiletiese groep.

Talle bekende plante is eudikotiele, insluitende baie voedselplante, bome en sierplante soos die sonneblom, perdeblom, vergeet-my-nie, kool appel, botterblom en esdoring.

Die naam "eudikotiele" word gebruik in die APG-stelsel van 1998 en die APG II-stelsel van 2003 vir die klassifikasie van bedeksadiges. Dit is ’n klade, ’n monofiletiese groep, wat die meeste van die plante insluit wat voorheen tweesaadlobbig genoem is.

## Verwysings 
## Eksterne skakels 
* *Eudikotiele *, "Tree of Life Web Project"
* Dikotele , plantlewensvorme

* 15px Hierdie artikel is vertaal uit die Engelse Wikipedia
Apologetiek

**Apologetiek** is die dissipline om 'n posisie (dikwels godsdienstig) te verdediging deur die gebruik van sistematiese inligting. Vroeë Christelike skrywers (120-220 n.C.) wat hul geloof teen kritici verdedig het en wat hulle geloof aan buitestaanders aanbeveel het, was apologete genoem.
Nyctaginaceae

**Nyctaginaceae** is ’n familie van blomplante met sowat 33 genera en 290 spesies wat wydverspreid in tropiese en subtropiese klimaatstreke voorkom, met ’n paar spesies in gematigde streke. Die familie het ’n unieke soort vrug, wat ’n "antokarp" genoem word.

## Eienskappe 
Die plante is voorheen as "tweesaadlobbige plante" beskou, maar word deesdae ingedeel as eudikotiele, of "egte tweesaadlobbige plante". Die familie het een voedselgewas, *Mirabilis extensa*, ’n wortelgroente. *Mirabilis jalapa* en spesies van die genus *Bougainvillea* word as sierplante gekweek.

*M. jalapa* word ook vieruurtjie genoem omdat sy blomme laatmiddag oopgaan en soggens toevou.

Die brosdoring is 'n waardevolle en droogtebestande weidingsplant wat hoofsaaklik in die Karoo aangetref word.

## Verwysings 
## Eksterne skakels 
* Commelinaceae  in L. Watson and M.J. Dallwitz (vanaf 1992). ''"The families of flowering plants" : beskrywings, illustrasies en inligting by delta-intkey.com
* Lys met internasionale plantname

* 15px Hierdie artikel is vertaal uit die Engelse Wikipedia
Sammy Marks-fotoversameling

duimnael|280px|Marks en sy familie tydens 'n besoek aan Engeland. Van links na regs: Girlie 1889, Joe 1892, Dolly 1897, Sammy, Louis 1885, Bertha en Phil 1900. Ted 1894 is nie teenwoordig nie.

Die **Sammy Marks-versameling** bestaan uit historiese foto's wat 'n Suid-Afrikaanse gesin se vryetydsbesteding tydens die laat-Victoriaanse en Edwardiaanse tydperk uitbeeld. Hierdie foto's vorm 'n belangrike bron van inligting vir die bestudering van kultuurgeskiedenis.

Sammy Marks, sy vrou en hul 8 kinders het in die huis Zwartkoppies Hall buite Pretoria gewoon. Hulle was 'n tipiese welgestelde middelklas Engelssprekende gesin in die tyd in Suid-Afrika.  'n Groot aantal informele foto's van die gesin se doen en late het bewaar gebly en word bewaar in die Sammy Marks Museum wat in die huis gevestig is.  Persoonlike briewe van die gesinslede is in die besit van die Universiteit van Kaapstad.

Onderwerpe van die foto's is onder andere verjaardags-, tee- en kinderpartytjies, danse, Kersfeesvierings, onthale van die hoëlui, biljartspel, pieknieks, roei op die plaasdam, reise per motor, besoek aan die warmbron by Caledon, vakansie by Muizenberg, tennis-, croquet-, gholf- en krieketwedstryde en foto's van hul groot personeel.

Ander bekende Suid-Afrikaanse fotoversamelings is die Elliott-versameling, die Gordon-versameling, die Gribble-versameling, die Ravenscroft-versameling en die Duggan-Cronin-versameling.
Holden

**GM Holden Ltd**, algemeen bekend as slegs **Holden**, is 'n groot Australiese motorvervaardiger wat handeldryf in Australasië, met sy hoofkwartier in Port Melbourne, Victoria. Die maatskappy is in 1856 gestig as 'n perdesaalvervaardiger in Suid-Australië. In 1908 verskuif sy besigheid na motorvervaardiging, voordat hy 'n filiaal van die Amerikaansgebaseerde General Motors (GM) geword het in 1931. Die maatskappy word toe '''General Motors-Holden's Ltd** genoem, wat **Holden Ltd** word in 1998, die huidige naam word in 2005 aangeneem.

**Holden''' is verantwoordelik vir GM se voertuigbedrywighede in Australasië, en hou namens hulle gedeeltelike eienaarskap van GM Daewoo in Suid-Korea tussen 2002 en 2009. Holden het 'n wye verskeidenheid van plaaslik vervaardigde voertuie aangebied, aangevul deur ingevoerde GM modelle. Holden het ook die volgende handelsmerke se modelle in deelooreenkomste bemark: Chevrolet, Isuzu, Nissan, Opel, Suzuki, Toyota en Vauxhall Motors. Huidig (2015) bestaan die voertuigreeks uit modelle van GM-Korea, GM Thailand, GM in die VSA, en die selfontwikkelde Commodore, Caprice, en Ute. Holden het ook die Europese Opel-handelsmerk in Australië versprei in 2012 tot Opel se Australiese ondergang in die middel-2013.

Alle Australiesgeboude Holdenvoertuie word in Elizabeth in Suid-Australië vervaardig, en enjins word by die Fishermans Bend-aanleg in Port Melbourne, Victoria geproduseer. Histories is produksie- of monteeraanlegte bedryf in alle vastelandstate van Australië, met GM se Nieu-Seelandse filiaal **Holden Nieu-Seeland** wat 'n aanleg bedryf het tot 1990. Konsolidasie van motorproduksie in Elizabeth is in 1988 voltooi, maar sommige monteerbedrywighede is voortgesit in Dandenong tot in 1996.

Hoewel Holden se uitvoere gewissel het sedert die 1950's, het die laer verkope van groot motors in Australië die maatskappy gedwing om hul tot internasionale markte te wend om winsgewendheid te verhoog. Holden het op 11 Desember 2013 aangekondig dat hul produksie sal staak in Australië teen die einde van 2017. Holden sal hul ontwerpsentrum behou, maar met verminderde personeel. In die laaste paar jaar het Holden verliese gely as gevolg van die sterk Australiese dollar, asook weens regeringsubsidies wat verminder is. In Mei 2014 het GM hul besluit om die Lang Lang toetsterrein te sluit omgekeer, en besluit om dit te behou as deel van hul ingenieursvermoë in Australië.

Lêer:Holden HG Premier.jpg|'n Holden Premier
Lêer:VK Commodore.jpg|1984 Holden VK Commodore sedan, soortgelyk aan die Chev Commodore wat in Suid-Afrika verkoop is
Lêer:
Lêer:2001-2002 Holden Monaro (V2) CV8 coupe (2010-09-19) 01.jpg|'n Holden Monaro
Lêer:SSute2.JPG|2001 Holden VU II Ute Fifty SS
General Motors

**General Motorsmaatskappy**, algemeen bekend as GM, is 'n Amerikaanse multinasionale korporasie met sy hoofkwartier in Detroit, Michigan. Dit ontwerp, vervaardig, bemark en versprei voertuie en voertuigonderdele en finansiële dienste wêreldwyd.

General Motors produseer voertuie in 37 lande onder dertien handelsmerke: Alpheon, Chevrolet, Buick, GMC, Cadillac, Holden, HSV, Opel, Vauxhall, Wuling, Baojun, Jie Fang, en UzDaewoo. General Motors het 'n 20% belang in IMM, en 'n 77% -belang in GM Korea. Dit het ook 'n aantal gesamentlike ondernemings, insluitend Sjanghai GM, SAIC-GM-Wuling en FAW-GM in China, GM-AvtoVAZ in Rusland, Ghandhara Industries in Pakistan, GM Oesbekistan, General Motors Indië, General Motors Egipte en voorheen in Isuzu Trucks South Africa.

General Motors het 212&nbsp;000 persone in diens en doen sake in meer as 120 lande. General Motors is verdeel in vyf sakesegmente: GM Noord-Amerika (GMNA), Opel Groep, GM internasionale bedrywighede (GMIO), GM Suid-Amerika (GMSA), en GM Finansieël.

General Motors het vir 77 jaar agtereenvolgens wêreldwye motorverkope gelei – vanaf 1931 tot die middel 2007 – meer as enige ander vervaardiger, en is steeds een van die wêreld se grootste motorvervaardigers gereken per voertuigeenhede verkoop.

## Verwysings
Nissan toetsterrein

Nissan Motors bedryf 'n toetsterrein in Motegi, Haga-distrik, Tochigi-prefektuur, Japan. Die baan sluit 'n veld ("off-road")-fasiliteit in vir die toets van vragmotors en SNVs. Die Motegi-toetssentrum (茂木 試 験 場) is geleë te 555 Aida-Ōaza, Haga-gun, Motegi (栃木県茂木町大字鮎田555). Die baan is deur die Tobishima Korporasie (Japan) gebou en in 1997 voltooi.

## Verwysings
Rambler Rebel

duimnael|regs|300px|'n 1968 AMC Rebel afslaankap
Die **Rambler Rebel** is 'n motorvoertuig wat deur die **American Motors Corporation** (AMC) van Kenosha, Wisconsin, geproduseer is vir die 1957-1960 modeljaar, sowel as in 1966 en 1967.

Die 1957 Rambler Rebel is as 'n alleenstaande model in 'n enkele bakstyl bekendgestel, en is gekrediteer as die eerste fabriekvervaardigde intermediêre-grootte hoë-prestasie motor. Hierdie motormarksegment het later as die spiermotormark bekend gestaan. Dit was ook een van die eerste produksiemotors wat met elektroniese brandstofinspuiting toegerus was.

Die tweede en derde geslag was in wese die ekwivalent van die Rambler Ses modelle, maar toegerus met 'n V8-enjin. Die Rebel naamplaat is in 1966 bekendgestel as die toplyn intermediêre-grootte tweedeurhardekap. Vir die 1967-model jaar het al AMC se intermediêre modelle die *Rebel* naam gedra. American Motors het hierna die historiese *Rambler* merk van die intermediêre grootte modelle laat vaar, en motors het as die AMC Rebel bekend gestaan sedert die 1968-modeljaar.

Die motors was ook in Argentinië gebou deur Indus Kaiser Argentinië.

## Verwysings
Alfred Hugenberg

**Alfred Ernst Christian Alexander Hugenberg** (* 19 Junie 1865 in Hannover; † 12 Maart 1951 in Kükenbruch) was 'n Duitse entrepreneur met belange in die mynbou-, krygstuig- en mediabedryf en politikus van die verregse Duits-Nasionale Volksparty (DNVP).

In die eerste maande ná die Nasionaalsosialistiese magsoorname in Januarie 1933 het hy die amp van minister vir ekonomie, landbou en voeding in die eerste kabinet van Adolf Hitler beklee. Hugenberg word as die beduidendste burgerlike wegbereider van die Nasionaalsosialistiese beweging beskou. Met sy mediaonderneming het hy sowat die helfte van die Duitse pers beheer en deur middel van nasionalistiese en antisemitiese propaganda grootliks bygedra tot die opkoms en groei van verregse partye in die Weimarrepubliek.
Begoniaceae

**Begoniaceae**, of die **begoniafamilie**, is ’n familie blomplante met sowat 1&nbsp;400 spesies wat in tropiese en subtropiese klimaatstreke voorkom. Al die spesies buiten een val in die genus *Begonia*. Die ander genus in die familie is *Hillebrandia*, en dit is inheems aan Hawaii; dit bevat net een spesie.

Plante van die genus *Begonia* is bekende en gewilde huisplante.

## Sien ook 
* Begonia

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Asparagaceae

**Asparagaceae** is ’n familie blomplante in die orde Asparagales. Hulle is:
* Agavoideae = familie Agavaceae en Hesperocallidaceae
* Aphyllanthoideae = familie Aphyllanthaceae
* Asparagoideae = familie Asparagaceae *sensu stricto*
* Brodiaeoideae = familie Themidaceae
* Lomandroideae = familie Laxmanniaceae
* Nolinoideae = familie Ruscaceae
* Scilloideae = familie Hyacinthaceae

## Verwysings 
## Eksterne skakels 
* Asparagaceae  [sensu stricto] in L. Watson en M.J. Dallwitz (vanaf 1992). **The families of flowering plants* : beskrywings, illustrasies en inligting.* 27 April 2006. by delta-intkey.com
* Liliaceae in *Flora of North America*

* 15px Hierdie artikel is vertaal uit die Engelse Wikipedia
Crassulaceae

duimnael|links|180px|*Graptopetalum paraguayense*.

**Crassulaceae**, die **vetkruidfamilie**, of die **plakkieplantfamilie**. is ’n familie tweesaadlobbige plante met vetplantblare. Hulle is gewoonlik kruidagtig, maar daar is ’n paar substruike en sommige is selfs waterplante en boomagtig. Hulle word wêreldwyd aangetref, maar veral in die Noordelike Halfrond en Suider-Afrika. Die familie sluit sowat 1&nbsp;200-1&nbsp;500 spesies en 36 genera in.

Geen lede van die familie is belangrike landbougewasse nie, maar baie is gewilde tuinbouplante; hulle het dikwels ’n vreemde, bekoorlike voorkoms en is taamlik gehard. Bekende spesies sluit in die kerkeibos (*Crassula ovata*) en *Kalanchoe blossfeldiana*.

## Klassifikasie 
Crassulaceae is ’n monofiletiese groep binne die eudikotiele as lid van die orde Saxifragales. Sommige ouer klassifikasiestelsels plaas Crassulaceae in Rosales. Klassifikasie binne die familie is moeilik omdat baie van die spesies maklik verbaster – in die natuur en in tuinbou.

## Genera 
Daar is 36 genera wat tot die familie hoort:

* *Adromischus* Lem.
* *Aeonium* Webb & Berthel.
* *Afrovivella* A.Berger
* *Aichryson* Webb & Berthel.
* *Chaloupkaea* Niederle
* *Chiastophyllum* (Ledeb.) A.Berger
* *Cotyledon* L.
* *Crassula* L.
* *Cremnophila* Rose
* *Dudleya* Britton & Rose
* *Echeveria* DC.
* *Graptopetalum* Rose
* *Hylotelephium* H.Ohba
* *Hypagophytum* A.Berger
* *Kalanchoe* Adans.
* *Kungia* K.T.Fu
* *Lenophyllum* Rose
* *Meterostachys* Nakai
* *Monanthes* Haw.
* *Orostachys* Fisch.
* *Pachyphytum* Link, Klotzsch & Otto
* *Perrierosedum* (A.Berger) H.Ohba
* *Petrosedum* Grulich
* *Phedimus* Raf.
* *Pistorinia* DC.
* *Prometheum* (A.Berger) H.Ohba
* *Pseudosedum* (Boiss.) A.Berger
* *Rhodiola* L.
* *Rosularia* (DC.) Stapf
* *Sedum* L.
* *Sempervivum* L.
* *Sinocrassula* A.Berger
* *Thompsonella* Britton & Rose
* *Tylecodon* Toelken
* *Umbilicus* DC.
* *Villadia* Rose

## Verwysings 
## Eksterne skakels 
* Crassulaceae by SucculentCity 
* Crassulaceae in Topwalks 

* 15px Hierdie artikel is vertaal uit die Engelse Wikipedia
Primulaceae

**Primulaceae**, of die **primulafamilie**, is ’n familie kruidagtige blomplante in sowat 24 genera, wat gewilde tuinplante soos die siklaam *Cyclamen libanoticum* insluit. Die meeste spesies is meerjarige plante, hoewel ’n paar eenjariges ingesluit is.

## Genera 
Die familie het 55 genera:

* *Aegiceras* Gaertn.
* *Amblyanthopsis* Mez
* *Amblyanthus* A.DC.
* *Androsace* L.
* *Antistrophe* A.DC.
* *Ardisia* Sw.
* *Ardisiandra* Hook.f.
* *Badula* Juss.
* *Bonellia* Bertero ex Colla
* *Bryocarpum* Hook.f. & Thomson
* *Clavija* Ruiz & Pav.
* *Conandrium* (K.Schum.) Mez
* *Coris* L.
* *Ctenardisia* Ducke
* *Cybianthus* Mart.
* *Cyclamen* L.
* *Deherainia* Decne.
* *Dionysia* Fenzl
* *Discocalyx* (A.DC.) Mez
* *Elingamita* G.T.S.Baylis
* *Embelia* Burm.f.
* *Emblemantha* B.C.Stone
* *Evotrochis* Raf.
* *Fittingia* Mez
* *Geissanthus* Hook.f.
* *Heberdenia* Banks ex A.DC.
* *Hottonia* Boerh. ex L.
* *Hymenandra* A.DC. ex Spach
* *Jacquinia* L.
* *Labisia* Lindl.
* *Loheria* Merr.
* *Lysimachia* Tourn. ex L.
* *Maesa* Forssk.
* *Mangenotiella* M.Schmid
* *Monoporus* A.DC.
* *Myrsine* L.
* *Neomezia* Votsch
* *Omphalogramma* Franch.
* *Oncostemum* A.Juss.
* *Paralysimachia* F.Du, J.Wang & S.Y.Yang
* *Parathesis* Hook.f.
* *Pleiomeris* A.DC.
* *Primula* L.
* *Sadiria* Mez
* *Samolus* L.
* *Soldanella* L.
* *Solonia* Urb.
* *Stimpsonia* C.Wright ex A.Gray
* *Stylogyne* A.DC.
* *Systellantha* B.C.Stone
* *Tapeinosperma* Hook.f.
* *Theophrasta* L.
* *Vegaea* Urb.
* *Votschia* B.Ståhl
* *Wallenia* Sw.

## Verwysings 
## Eksterne skakels 
* Primulaceae in Topwalks

* 15px Hierdie artikel is vertaal uit die Engelse Wikipedia
Geraniaceae

**Geraniaceae**, of die **geraniumfamilie**, is ’n familie blomplante van die orde Geraniales. Die naam is afgelei van die genus *Geranium*. Dit sluit beide dié genus in en die tuinplante bekend as geraniums, of malvas, wat in die genus *Pelargonium* val, asook vyf tot agt ander genera. Daar is sowat 800 spesies in die familie.

Die meeste spesies word in gematigde of warm klimaatstreke aangetref, hoewel sommige tropies is. *Pelargonium* word veral in die streke van die voormalige Kaapprovinsie in Suid-Afrika aangetref, waar daar ’n groot verskeidenheid is.

## Eienskappe 
duimnael|links|170px|’n Diagram van *Geranium pratense* se blom.
Geraniaceae bestaan uit kruidplante en substruike. Die genus *Sarcocaulon* is vetplante, maar die meeste ander lede van die familie is nie.

Die plante se blare is skildvormig, teenoorstaande of afwisselend, en het gewoonlik steunblare. Die blomme is gewoonlik simmetries. Hulle is tweeslagtig, aktinomorf (radiaal simmetries, soos in *Geranium*) of effens sigomorf (met ’n bilaterale simmetrie, soos in *Pelargonium*). Die blomkelk en  is albei vyflobbig. Die meeldraadkrans bestaan uit twee groepe van vyf meeldrade elk, waarvan sommige steriel kan wees. Die vrugbeginsel is bostandig. Blomme is gewoonlik gegroepeer in byskerms (bv. in *Geranium*), bloeiskerms (bv. in *Pelargonium*) of soms, maar selde, blomare.

Die familie word gewoonlik deur insekte bestuif, maar selfbestuiwing is nie ongewoon nie.

Die vrug is ’n unieke splitvrug wat uit vyf (of drie) dopvrugte bestaan. Die onderste dele van die dopvrugte is in die blomkelk, terwyl die boonste deel die blomstyl is. Wanneer die vrugte ryp is, breek die blomstyl in vyf (of drie) borsels wat gereed is om water te absorbeer. Die borsels krul en die dopvrugte word vrygestel.

## Sien ook 
* Vrouebossie

## Verwysings 
## Eksterne skakels 
* Geraniaceae of Mongolia in FloraGREIF

* 15px Hierdie artikel is vertaal uit die Engelse Wikipedia
Polypodiaceae

**Polypodiaceae** is ’n familie varings wat meer as 60 genera insluit en sowat 1&nbsp;000 spesies bevat. Byna almal is epifiete (lugplante), maar nie almal nie.

## Eienskappe 
Die stamme van Polypodiaceae-plante wissel van regop tot kruipend. Die blare is volledig, veerspletig of gevurk. Die blaarstingels het nie steunblare nie. Die skubberige wortelstokke is gewoonlik kruipend.

Die plante kom in nat klimaatstreke voor, veral in reënwoude. In gematigde streke groei die meeste spesies  óf op ander plante óf op rotse.

Twee bekende varings in die familie is *Pleopeltis polypodioides* en *Phlebodium aureum*.

## Verwysings 
## Eksterne skakels 
* Polypodiaceae 

* 15px Hierdie artikel is vertaal uit die Engelse Wikipedia
Bromeliaceae

**Bromeliaceae**, of die **bromelias**, is ’n familie eensaadlobbige plante met sowat 3&nbsp;170 spesies wat hoofsaaklik aan die tropiese streke van die Amerikas inheems is. ’n Paar spesies word ook in die Amerikaanse subtropiese klimaatstreke aangetref en een, *Pitcairnia feliciana*, in tropiese Wes-Afrika.

## Eienskappe 
duimnael|links|’n Bromelia in die VSA Botaniese Tuin.
Dit is een van die bodemstandige families in die orde Poales en is uniek omdat dit die enigste familie in die orde is wat nektarkliere en onderstandige vrugbeginsels het. Dit kom voor in die subfamilie Bromelioideae. Die familie bevat beide grond- en lugplante. Een van eersgenoemdes is die pynappel (*Ananas comosus*).

Baie bromelias gaar water en dierereste in ’n struktuur op wat deur hul geutvormige, oorvleuelende blare gevorm word. Ander gaar net water op met blaarstrukture wat trigome genoem word en sommige is selfs woestynvetplante. Die blare het verskillende vorms, van naalddun tot breed en plat, van simmetries tot onreëlmatig, en van stekelrig tot sag. Hulle groei in ’n rosetvorm en is helderkleurig, van maroen en skakerings van groen tot goud. Daar is ook variëteite met rooi, geel, wit en roomkleurige blare.

Die bloeias is meer uiteenlopend as in enige ander plantfamilie. Sommige blomme s’n is tot&nbsp;10 meter lank, terwyl ander net 2–3&nbsp;mm breed is. By sommige spesies kan die blomme nie gesien word nie omdat hulle diep in die basis van die plant groei.

Spesies met grondwortels het ’n ingewikkelde wortelstelsel wat water en voedingstowwe opneem, terwyl epifiete harde, draderige wortels het wat aan bome en rotse klou en feitlik geen rol speel in die voeding van die plant nie.

## Galery 

Beeld:Billbergia pyramidalis in Hyderabad Nursery W IMG 0428.jpg|*Billbergia pyramidalis*
Beeld:Billbergia pyramidalis in Hyderabad Nursery W IMG 0425.jpg|*Billbergia pyramidalis*
Beeld:Tillandsia usneoides04.jpg|*Tillandsia usneoides*
Beeld:Bromeliad spike.jpg|Die blom van ’n *Billbergia*-spesie
Beeld:Puya chilensis 16.jpg|*Puya chilensis*
Beeld:tillandsia tower arp.jpg|*Tillandsia*-lugplante

## Verwysings 
## Eksterne skakels 
* Fotogalery  by die World Wide Web Bromeliad Society
* Taksonlys , ’n lys van name en sinonieme wat voortdurend bygewerk word
* Palm trees, small palms, Cycads, Bromeliads and tropical plants  Foto's en inligting oor habitat en versorging

* 15px Hierdie artikel is vertaal uit die Engelse Wikipedia
Duluth, Minnesota

**Duluth** is hawestad op die oewer van die Bowemeer in die deelstaat Minnesota waar die St. Louisrivier in die meer uitmond. Die administratiewe setel van St. Louis County is hier geleë.

Duluth is 'n binnelandse seehawe op die westelikste punt van die Bowemeer, maar het, ofskoon dit 3768 km vanaf die Atlantiese Oseaan geleë is, met die bou van die Amerikaans-Kanadese Sint Laurenswaterweg - 'n kombinasie van natuurlike en mensgemaakte waterroetes wat in die somer van 1954 begin en in 1959 voltooi is - tot een van die vernaamste Atlantiese seehawens in Noord-Amerika ontwikkel van waar graan, ystererts, hout en ander uitvoerprodukte na bestemmings dwarsoor die wêreld verskeep word.

## Geskiedenis 
duimnael|links|North Pier-vuurtoring en invaart tot die *Duluth Ship Canal* in Februarie 2020
duimnael|links|'n Sementvrag- en 'n stoorskip in Duluth-hawe. Tradisioneel word daar 'n onderskeiding gemaak tussen skepe wat vir vervoer op die Groot Mere bestem is (*lakers*) en oseaanvarende skepe (*salties*)
Die eerste blankes hier was Radisonn en Groseilliers, twee Franse pelshandelaars wat omstreeks 1660 hier gejag het. In 1679 het die Franse ontdekkingsreisiger Daniel Greysolon Sieur Duluth die Franse vlag hier gehys. Die nedersetting is eers in 1856 uitgelê en in 1870 het dit stadstatus verkry. Die eerste spoorlyn is in 1870 hiernatoe gebou.

## Bekende boorlinge 
* Bob Dylan, sanger-liedjieskrywer (1941)

## Bron 
* ''Collier's Encyclopedia'', Crowell-Collier Educational Corporation, Volume 8, Bladsy 417.

## Verwysings
Stempel

duimnael|Die stempel van ’n *Geranium macrorrhizum*.
[duimnael|170px|Die stempel van ’n [mielie, bekend as ’n "baard".]]

Die **stempel** van ’n blomplant is deel van die voortplantingsorgane van die blom. Dit is die deel van die stamper wat stuifmeel opvang en dit is waar die stuifmeel ontkiem. Die stempel is dikwels taai en op verskeie maniere aangepas om die stuifmeel op te vang en te behou – soos met hare, lobbe, knoetse ens.

Die stuifmeel word oorgedra deur die wind, insekte of ander diere of in seldsame gevalle water. Slegs ’n spesifieke kombinasie van stuifmeelkorrels en stempel lei tot bevrugting.

Stempels wissel in vorm van lank en slank tot rond en veeragtig.

## Blomstyl 
Die blomstyl verbind die stempel met die vrugbeginsel. Style is altyd buisvormig – kort of lank – en kan oop of toe wees. Stuifmeelbuise groei deur die styl om die saadknoppies te bereik.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Volkswagen up!

Die **Volkswagen up!** is 'n stadsmotor, deel van die Volkswagengroep se "Nuwe Klein Familiereeks" modelle, onthul by die Frankfurt Motorskou in 2011. Produksie van die up! het in Desember 2011 by Volkswagen se Bratislava-aanleg in Bratislava, Slowakye begin.

Die produksie up! volg op 'n reeks konsepmotors, wat reeds in 2007 by die Frankfurt Motorskou vertoon is. Alle up! konsepte is ontwerp deur die Volkswagengroep se hoofontwerper, Walter de'Silva, en hul hoofontwerper van passasiersmotors, Klaus Bischoff. Tydens die Frankfurtse bekendstelling is 'n paar verdere up! konsepmotors vertoon, waaronder 'n 73 kW (98 pk) GT weergawe, 'n natuurlike gas-aangedrewe Eco-up! (wat slegs 79 g CO2 per km vrystel), asook 'n vierdeur-oorkruismodel.

## Verwysings
Volkswagen Caddy

Die **Volkswagen Caddy** is 'n ligte afleweringsvoertuig wat sedert 1980 deur Volkswagen vervaardig word en dwarsoor die wêreld verkoop word. Die Volkswagen Caddy word sedert 1980 in Amerika verkoop en sedert 1982 in Europa. Die volgende voertuie hou verband met die Volkswagen Caddy en is ook vervaardig deur die Volkswagengroep:

*Typ 14 is afgelei van die Volkswagen Golf Mk1,
*Typ 9K is afgelei van die Volkswagen Polo Mk3 platform,
*Typ 2K is afgelei van die Volkswagen Touran platform en het Golf Mk5 voorvering.

## Caddy maak sy internasionale debuut as die Volkswagen Rabbit 
Die Caddy het ontstaan toe Volkswagen geëksperimenteer het met afgeleides van die Golf, 'n stasiewa ("estate") en 'n bakkie. Volkswagen in Amerika was geïnteresseerd in die bakkie, en het toe die VW Rabbit bakkie vrygestel, en van 1979 tot 1982 in Volkswagen se Westmoreland-monteeraanleg in Pennsilvanië gebou. Dit is in Noord-Amerika bekend as die Volkswagen Rabbit bakkie met afwerkingsvlakke soos LX en Sportruck. Die Caddy is nie eintlik 'n "Caddy" genoem voor 1982, toe dit in Europa vrygestel is, nie. Die VW Rabbit bakkie het destyds meegeding met ander nutskoepees soos die Ford Courier en Subaru BRAT.

duimnael|links|Caddy II (Typ 9KV)

## Verwysings
Babilonstoring

duimnael|regs|Babilonstoring
**Babilonstoring** (voorheen Babylonstoren, Babylons Toren of Babylonsche Tooren) is 'n alleenstaande keëlvormige koppie in die Drakensteinvallei. Aan die voet van die heuwel lê Babylonstoren, een van die oudste plase in die Boland. Teenswoordig huisves die plaas 'n vakansieoord bestaande uit 'n hotel, verskeie restaurante, 'n spa en 'n gimnasium, maar ook 'n mooi tuin, vrugteboord, groentetuin, wingerd en 'n wynkelder.

## Ligging 
Hierdie plaas lê 6&nbsp;km van Klapmuts en 4&nbsp;km van Simondium aan die hellings van Simonsberg. Die kop is 253&nbsp;m bo seevlak en is nagenoeg by 33° 49' suid en 18° 56' oos geleë.

## Ontwikkeling 
Na bewering het die Hugenote hul eerste kerkie êrens op hierdie plaas gebou. In 1692 het Simon van der Stel 33 morg grond hier aan Pieter van der Byl toegeken en 6 jaar later nog 28 morg daaraan toegevoeg. Van der Byl het die eerste wingerd hier aangeplant. Petrus Johannes de Villiers het die plaas waarskynlik in 1777 gekoop. Hy bou 'n huis rondom die aanvanklike huis van Van der Byl. Aan die einde van die 19de eeu is die oorspronklike gewels afgebreek om by die heersende Victoriaanse styl aan te pas. Vanaf 1878 tot 2007 was die plaas in besit van die Louw-familie. Tydens die Tweede Vryheidsoorlog was die Louws openlik pro-Boergesind. Daarom is hulle deur die Kaapkolonie se regering hier onder “plaasarres” geplaas. In 1931 het verdere restourasiewerk plaasgevind en is die gewels weer opgebou. Nou bestaan die ou opstal uit 'n H-vormige huis, mooi buitegeboue met gewels, 'n tipiese klokkestoel en mooi toegangspoorte tot die plaaswerf. Dit het sedert 2007 groter bekendheid verwerf toe die plaas in die besit van die joernalis Karen Roos gekom het, wat dit tot 'n plesieroord ontwikkel het.

## Naam 
Die plaas se naam is ontleen aan Genesis 11. Babel beteken verwarring. Babilon lê aan die Eufraatrivier in Irak.  Noord van Hermanus is ook 'n piek met dieselfde naam wat 'n hoogte van 1167&nbsp;m bo seespieël bereik. Ook in die omgewing van Nieu-Bethesda en Cradock in die Oos-Kaap is daar 'n Babilonstoring.

## Bibliografie 
* Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004.  
* McGregor, Lindsaye en Erica Moodie: Wineries of the Cape. The essential companion to touring the winelands. Kaapstad: Sunbird, 2013. 
* Standard Encyclopaedia of Southern Africa, deel 1. Kaapstad: Nasou, 1970.
* Vertue, Eric: Op reis met Eric Vertue. Nuweland: Ou Mutual, 1976.
* www.babylonstoren.com

## Eksterne skakels 
*
Ford Transit Custom

duimnael|regs|280px|2014 Ford Transit Custom paneelwa.
Die **Ford Transit Custom** is 'n middelgrootte, voorwielaangedrewe wa wat sedert 2012 deur die Ford Motormaatskappy geproduseer word. Dit vervang as 'n selfstandige model die kleiner voorwielaandrywing weergawes van die vierde geslag Ford Transit. Soos met die res van die Transitreeks, is die beter toegeruste passasiersweergawe gemerk as die **Tourneo Custom**.

Dit is in 2012 onthul by die Handelsvoertuigskou in die Nasionale Uitstalsentrum in Birmingham, Engeland. Tans word die Transit Custom nie in die Verenigde State en Kanada bemark nie, maar dit word wel in Meksiko verkoop.
Een enjin is beskikbaar, 'n 2.2 L inlynviersilinder Duratorq turbodiesel, in drie kragleweringsvlakke: 74 kW en 310 N·m se wringkrag, 92 kW en 350 N·m wringkrag, en 113 kW en 385 N·m wringkrag.
Stuifmeel

[duimnael|180px|Die punt van ’n [tulp se meeldraad met stuifmeelkorrels aan.]]
duimnael|180px|’n Mikroskopiese blik op die stuifmeelkorrels van verskillende plante.

**Stuifmeel** in saadplante is ’n fyn tot growwe poeier aan die punte van meeldrade wat die mikrogametofiete bevat wat die manlike gamete (spermselle) vervaardig. Stuifmeelkorrels het ’n harde laag wat die gametofiete beskerm wanneer hulle van die stempel na die stamper oorgedra word.

As stuifmeel op die stamper van ’n blom van dieselfde soort beland, ontkiem dit en vervaardig ’n stuifmeelbuis wat die sperma na die saadknoppe met die vroulike gametofiete oordra. Dit word bestuiwing genoem. Individuele stuifmeelkorrels is so klein dat ’n mikroskoop nodig is om hulle te sien.

## Stuifmeelvervaardiging 
’n Tipiese helmknop bevat vier mikrosporangia. Dié vorm **stuifmeelsakkies** in die helmknop. Elke mikrosporangium is uitgevoer met ’n laag voedingsweefsel bekend as die tapetum en bevat aanvanklik diploïede moederselle. Dié ondergaan meiose om enkelkernige spore te vorm. Die spore is óf aanmekaar vas óf ná meiose geskei. Elke mikrospoor verdeel dan deur mitose om onvolgroeide mikrogametofiete te vorm, wat **stuifmeelkorrels** genoem word. Die stuifmeel word eindelik vrygestel wanneer die helmknop oopbars.

Wanneer stuifmeel deur die wind, water, insekte, voëls of ander diere van een blom se helmknop na ’n ander blom se stamper oorgedra word, word dit kruisbestuiwing genoem. Wanneer dit van ’n helmknop op dieselfde blom se stamper beland, is dit selfbestuiwing.

Daarna voltooi die stuifmeelkorrel (onvolgroeide mikrogametofiet) gewoonlik sy ontwikkeling. Dit kan ’n stuifmeelbuis ontwikkel en mitose ondergaan om twee spermkerns te vervaardig.

## Allergieë 
Stuifmeel veroorsaak by sekere mense ’n allergiese reaksie wat hooikoors genoem word. Plante waarvan die stuifmeel allergieë veroorsaak, is gewoonlik anemofiele, waarvan die stuifmeel deur die wind versprei word. Sulke plante vervaardig groot hoeveelhede liggewig-stuifmeel omdat die kans kleiner is dat die stuifmeel toevallig op ’n blom van dieselfde soort sal beland. Dié stuifmeel word oor groot afstande versprei en is maklik om in te asem. Dit veroorsaak ’n jeukerige, branderige gevoel in die slymvlies in die neus. Dit kan ook die oë en keel aantas.

Anemofiele wat in die lente blom soos die eike, berk, neuthout en pekan, asook vroegsomer-grassoorte kan hooikoors veroorsaak. Die meeste tuin- en huisplante met kleurryke blomme veroorsaak nie allergieë nie.

## Sien ook 
* Meeldraad
* Stamper

## Eksterne skakels 
* PalDat (databasis van ’n verskeidenheid plantfamilies)
* 
* 15px Hierdie artikel is vertaal uit die Engelse Wikipedia
Amaryllidaceae

Die **Amaryllidaceae** of **narsingleliefamilie** is ’n familie kruidagtige, hoofsaaklik meerjarige blombolplante, wat deel is van die eensaadlobbige orde Asparagales. Die familie se naam kom van die genus *Amaryllis*, vandaar die sinoniem **amarillisfamilie**. Die blare is gewoonlik lynvormig, die blomme tweeslagtig en simmetries, en gerangskik in bloeiskerms aan die stam.

Die familie, wat in 1805 geskep is, bevat nou sowat 1&nbsp;600 spesies, wat verdeel is in 75 genera, 17 tribusse en drie subfamilies: Agapanthoideae (agapante), Allioideae (uie en grasuie) en Amaryllidoideae (narsinglelies en affodille).

Amaryllidaceae word aangetref in die tropiese en subtropiese klimaatstreke en sluit baie sierplant en groente in.

## Eienskappe 
duimnael|links|220px|Verskillende blomme. A: *Crinum*, B: *Narcissus*, C: *Sprekelia*, D: *Agapanthus*, E: *Allium*, F: *Tristagma*.
Die meeste spesies in die familie is blomplante met meestal grondwortels (’n paar is waterplante) en is meerjarige kruid- of vetplante. Die meeste genera groei van bolle, maar ’n paar soos *Agapanthus*, *Clivia* en *Scadoxus* ontwikkel uit risome (wortelstokke).

Die blare is eenvoudige met parallelle are. Hulle kan langwerpig, ellipties, lans-, lyn- of garevormig wees, en is óf by die basis gegroepeer óf alternatiewelik om die stam gerangskik.

Die blomme, wat tweeslagtig is, is gewoonlik aktinomorf (radiaal simmetries), en aan die bokant van blaarlose stamme om blomskerms gerangskik. Die kroonblare en skutblare is ongedifferensieer as blomblare. Sommige spesies het ook ’n blomkroon.

Die vrugbeginsel is óf bo- óf onderstandig. Daar is ses meeldrade wat drie-drie gerangskik is. Die vrugte is droog en kapsulevormig, of vlesig en bessieagtig.

## Verwysings 
## Eksterne skakels 
* 
* 

* 15px Hierdie artikel is vertaal uit die Engelse Wikipedia
Gesneriaceae

**Gesneriaceae** is ’n familie blomplante wat uit sowat 150 genera 3&nbsp;200 spesies bestaan. Dit kom in tropiese en subtropiese klimaatstreke voor, met net ’n paar spesies in gematigde streke. Baie spesies het kleurryke blomme en word as sierplante gekweek.

## Eienskappe 
Die meeste spesies is meerjarige kruidplante of substruike, maar ’n paar is houtagtige struike of klein bome. Die blaarstand is gewoonlik teenoorstaande en oorkruis, maar in sommige groepe is daar ’n spiraal- of afwisselende rangskikking. Die blomme het gewoonlik ’n sigomorfe kroon (met ’n bilaterale simmetrie) waarvan die kroonblare ineenvloei om ’n buis te vorm. Die vrugbeginsel kan bo- of onderstandig wees en die vrug is ’n droë of vlesige kapsule of bessie. Die sade is altyd klein en talryk.

Die familie word in veral twee belangrike subfamilies verdeel: Cyrtandroideae in die Ou Wêreld en Gesnerioideae in die Nuwe Wêreld. Die algemeenste genus is *Cyrtandra*, wat sowat 600 spesies bevat en hoofsaaklik in Suidoos-Asië, Maleisië, Indonesië, die Filippyne en die eilande van Stille Oseaan tot by Hawaii voorkom. Verskeie genera is gewilde huisplante, waarvan die bekendste die Usambaraviooltjie of *Saintpaulia ionantha* is.

## ’n Paar genera 
[duimnael|Die [Usambaraviooltjie.]]

## Verwysings 
## Eksterne skakels 
* Genera van Gesneriaceae
* Gesneriaceae-verwysings
* Gesneriaceae: alles wat jy moet weet

* 15px Hierdie artikel is vertaal uit die Engelse Wikipedia